alexandrainst/scandi-wiki huggingface dataset:
Phyllognathus

Se systematisk inndeling

Phyllognathus er en slekt av biller som hører til gruppen hornbiller i familien skarabider (Scarabaeidae).

Utseende 
Middelsstore (ca. 15-25 millimeter), kraftige, blankt rødbrune biller. Kroppsformen er kort og bred, parallellsidig, uten påfallende hår. Hannen har et lite, krumt horn i pannen, forkanten av thorax er ofte uthulet og kan ha et kraftig horn på hver side.

Levevis 
Larvene lever i jorda, der de spiser røtter og råtnende organisk materiale.
Artene kan være meget tallrike på gressmark. De voksne billene kommer gjerne til lys.

Utbredelse 
Slekten er hovedsakelig utbredt i Afrika, men Phyllognathus excavatus forekommer i det sørvestlige Europa, én art i Sørvest-Asia, én i India og omkringliggende områder og én i Australia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Pentodontini 
 Slekten Phyllognathus Eschscholtz, 1830
 Phyllognathus burmeisteri Arrow, 1911 - Afrika
 Phyllognathus carnei Allsopp, 1990 - Australia
 Phyllognathus degener Fairmaire, 1891
 Phyllognathus dionysius (Fabricius, 1792) - fra Pakistan til Vietnam
 Phyllognathus excavatus (Forster, 1771) – forekommer i Nord-Afrika og Sørvest-Europa
 Phyllognathus orion (Olivier, 1789) - Vest-Afrika
 Phyllognathus sabatinellii Endrödi, 1979 - Somalia
 Phyllognathus silenus (Fabricius, 1775)  - Sørvest-Asia

Eksterne lenker 
 Bilde av Phyllognathus silenus
 Bilde av Phyllognathus degener
 

Hornbiller
Biller formelt beskrevet i 1830
Alta California

Alta California (norsk: Øvre California) var en provins og territorium i Ny-Spania, senere et territorium og departement i Mexico, fram til 1848 da den ble annektert av USA. Territoriet ble etablert i 1804, da den nordlige delen av provinsen Las Californias fra 1769 ble delt i Alta California og Baja California (Nedre California) som fortsatt er en delstat i Mexico.

Verken Spania eller Mexico lyktes i å kolonisere området utover de sørligste områdene og de sentrale kystområdene. De øvet derfor ikke noen effektiv kontroll utover dagens Sonoma County i nord eller fjellene langs kysten i vest. Mye av de indre landsområdene, som Central Valley og Californias ørkenområder forble dermed de facto under kontroll av urinnvånerne fra til sent undere det mexicanske styret da mer av områdene i innlandet ble gitt til settlere, og særlig etter 1841 da store mengder innvandrere fra USA begynte å etablere seg i innlandsområdene.

Store områder øst for Sierra Nevada og San Gabriel Mountains ble hevdet å være en del av Alta California, men ble aldri kolonisert. I sørøst, bakenfor ørknene og Coloradoelven var det spanske settlere i Arizona.

De administrative reformene i 1836 gjorde at Alta California igjen ble administrert sammen med Baja California, da Las Californias gjenoppsto. Alta California ble avgitt til USA gjennom freden i Guadalupe Hidalgo av 2. februar 1848 som avsluttet den meksikansk-amerikanske krigen 1846-1848. To år senere ble California tatt opp som delstat i USA. De øvrige delene av Alta California ble etter hvert delstatene Arizona, Nevada og Utah, mens deler av statene Colorado, New Mexico og Wyoming fikk områder som tidligere hadde vært en del av Alta California

Navnet blir fortsatt brukt av noen i politisk sammenheng for å protestere mot Den meksikansk-amerikanske krigen som førte til annekteringen, dvs. det som i USA blir kalt for «Mexico-krigen» og i Mexico for «Den nordamerikanske invasjonen».

Ny-Spania
Stater og territorier etablert i 1804
Stater og territorier opphørt i 1846
Mexicos historie
Californias historie
Nevadas historie
Arizonas historie
Colorados historie
Utahs historie
Wyomings historie
New Mexicos historie
66 (album)

66 er det 7. samlealbumet til Wenche Myhre som ble gitt ut i 2013.

Sporliste

 «Når jeg blir 66» (Udo Jürgens/Wolfgang Hofer/Ole Paus) - 4.17
 «Prinsesse smil» (Åge Aleksandersen) - 4.52
 «Hjertekammer» (Hanne Sørvaag/Kim Edward Bergseth) - 4.00
 «Vinter og sne» (Sigurd Jansen/Alfred Næss) - 2.42
 «I'm a Woman» (Sigvald Tveit/Eyvind Skeie) - 4.33
 «Har du hørt historien om de tre små fisk» (Saxi Dowell/Ingebrigt Davik) - 2.41
 «Du og jeg og vi to» (Paul Curtis/Yngvar Numme) - 2.38
 «Reise med vind» (Åge Aleksandersen) - 5.00
 «Over regnbuen» (Harald Arlen/E. Y. Horburg/Alf Prøysen) - 3.42
 «Den jeg ville bli» (Benny Andersson/Tim Rice/Björn Ulvaeus/Runar Borge) - 3.44
 «Vår herres klinkekule» (Erik Bye/Finn Ludt) - 5.34
 «Alt har en mening nå» (Dan Attlerud/Michael Clauss/Thomas Thörnholm/Jan Vincents Johannessen) - 2.57
 «Wenches Hit-Medley» 4.52
 «Vi lever» (Salvatore Cutugno/Michel Sarduo/Pierre Delanoe/Jan Eggum) - 4.38
 «Du skal få din dag i morgen» (Per Kristian Indrehus/Geir Olav Bøkestad/Jan Vincents Johannessen) - 3.18

Referanser 

Wenche Myhre-album
Samlealbum fra 2013
Carl Arnoldus Müller (1818–1893)

Carl Arnoldus Müller (født 20. desember 1818 i Trondheim, død 21. august 1893) var en norsk skolemann, politiker og ordfører i Trondheim i 1871.

Han tok sin filologiske embetseksamen i 1844 og var lærer ved Nissens Latin- og Realskole frem til 1850 og Kristiania katedralskole 1850–51, før han i 1851 fikk jobb ved Trondheim katedralskole. Fra 1853 var han rektor etter Frederik Moltke Bugge (1806–53) som hadde vært rektor fra 1833.  Han ble visepreses i Det Kongelige Norske Videnskabers Selskab. Han foretok flere oversettelser, blant annet den første oversettelsen av Ludvig Holberg sine Epigrammer i 1862, under pseudonymet Just Justesen.

Han var i tiden 1868–76 suppleant til Stortinget (fire perioder), og medlem av gasje- og pensjonskomiteen 1871–73. Han ble i Trondheim til i 1874 da han fikk jobb som rektor ved Kristiania katedralskole og var der til sin død i 1893.  Her ble han medlem av Christiania Theaters styre fra 1875 til 1879.  I 1882 mottok han St. Olavs Orden.

I 1851 giftet han seg med Arnoldine von Westen Sylow Kjeldsberg (1824–98) som var enke etter hans bror Nicolai Reinholt Müller (1812-1848). Arnoldine fra Kristiansund var søster til Rasmus Kjeldsberg (1828–97) som i 1856 etablerte kaffehuset Kjeldsberg i Trondheim.

Sønnen Otto Thott Fritzner Müller (1864–1944) var stortingsrepresentant for Halden og satt i Kirke- og skolekomiteen.  Datteren Arnolda von Westen Sylow (1859–1944) ble gift med banksjef og politiker Christian Schaanning (1855–1923). En eldre sønn Jørgen Carsten Müller (1855–1933) ble bylege i Christiania og far til professor i medisin, Carl Arnoldus Müller (1886–1983), som igjen var far til Jørgen Carsten Müller (1914–1999), også han professor i medisin.
''Se  Müller (slekt)

Utgivelser

Utmerkelser 
 St. Olavs Orden, kommandør i første klasse 1882.

Referanser

Eksterne lenker 
 
 

Stortingsrepresentanter for Trondheim og Levanger
Stortingsrepresentanter 1871–1873
Ordførere i Trondheim
Norske skoleledere
Norske oversettere
St. Olavs Orden
Medlemmer av Det Kongelige Norske Videnskabers Selskab
Personer fra Trondheim kommune
Rektorer ved Trondheim katedralskole
Vallerrevyen

Vallerrevyen er en årlig skolerevy ved Valler videregående skole i Bærum, som strekker seg flere tiår tilbake. Revyen har vært  sentral i Bærums revyhistorie og har blant annet mottatt Aftenpostens revypris i 2002 og Budstikkas revypris i 2006 og 2016. Revyen har de siste årene hatt premiere siste uken i januar og spilles som regel i løpet av 6 dager. Rekvisitter, kostymer og scene tilvirkes/bygges fra bunnen lages av elevene selv.

Revyer 
Listen er ikke komplett:

Referanser 

Skolerevy
Friidrett under Sommer-OL 1912 – Høydehopp menn

Høydehopp for menn var en av seks hoppøvelser i friidrett under Sommer-OL 1912 i Stockholm. Det var femte gangen som høydehopp var med på det olymiske programmet. 37 deltakere fra ti nasjoner deltok i høydehoppkonkurransen som ble avviklet 7. og   8. juli 1912. Elleve hoppere klarte 1,83 og kvalifiserte seg for finalen

Rekorder
Gjeldende rekorder før lekene i 1912:

Først satte Hans Liesche ny olympisk rekord med 1,91 meter og Alma Richards tangerte rekorden før han forbedret den til 1,93 meter.

Resultat

Bilder

Kilder
 
   

Høydehopp herrer
Høydehopp
Friidrett under Sommer-OL 1912 – Stavsprang menn

Stavsprang for menn var en av seks hoppøvelser i friidrett under Sommer-OL 1912 i Stockholm. Det var femte gangen stavsprang var med på det olympiske programmet. Tjuefem deltakere fra elleve nasjoner deltok i stavsprangkonkurransen som ble avviklet 10. og 11. juli 1912. Elleve hoppere klarte 3,65 meter og kvalifiserte seg for finalen. Harry Babcock ble olympisk mester med et hopp på 3,95 meter som var ny olympisk rekord.

Rekorder
Gjeldende rekorder før lekene i 1912:

Den olympiske rekorden ble tangert og forbedret 18 ganger under konkurransen, Harry Babcock satte til slutt ny olympisk rekord med et hopp på 3,95 meter.

Resultater

Kilder
 sports-reference.com 
 
   

Stavsprang herrer
Stavsprang
MF «Melshorn»

MF «Melshorn» er en åpen pendelferge som ble bygd ved Fiskerstrand Verft i 1999 og overlevert i november samme år til rederiet Troms Fylkes Dampskibsselskap. Ferga ble satt inn i sambandet Hareid-Sulesund, sammen med søsterskipet MF «Vardehorn», der den gikk frem til 2008.

I 2008 ble MF «Melshorn» satt inn i europavei 6-sambandet mellom Bognes og Skarberget. Ferga driftes, per 2022, av Torghatten Nord.

Sambandshistorikk
 1999–2008: Hareid–Sulesund (Fylkesvei 61)
 2008–2022: Bognes–Skarberget (Europavei 6)
vinteren og høsten 2022 midlertidig ekstraferge på Drag–Kjøpsvik (Riksvei 827), mens ferjekaiene i Bognes og Skarberget ble ombygget.

Kilder 
 Det tyske nettstedet Fjordfähren in Norwegen - Melshorn 
 Skipssøk i Skipsregistrene

Eksterne lenker 
 
 

Norske ferger
Torghatten Nord-ferger
TFDS-skip
Sjøfart i Møre og Romsdal
Sjøfart i Nordland
Skip fra 1999
Skip bygget ved Fiskerstrand Verft
Artikler i sjøfart-prosjektet
Ahmad Hassan Abdullah

Ahmad Hassan Abdullah (arabisk: عبد الله أحمد حسن‎, født Albert Chepkurui), født 29. juli 1981 i Kaptarakwa, er en friidrettsutøver som konkurrerer for Qatar, og som konkurrerer innen mellom- og langdistanseløping.

Abdullah deltok i VM i friidrett 2003, hvor han endte på en fjerdeplass på 10 000 meter. Hen deltok også i Sommer-OL 2008, hvor han ble åttende beste på samme distanse.

Abdullah er to ganger asiatisk mester på 10 000 meter (2003 og 2007), og innehar asiatisk rekord på distansen, med tiden 26:38.76.

Referanser

Eksterne lenker 
 

Qatarske mellomdistanseløpere
Qatarske langdistanseløpere
Deltakere for Qatar under Sommer-OL 2008
Friidrettsutøvere under Sommer-OL 2008
Fødsler i 1981
Bjørklids Ferjerederi

Bjørklids Ferjerederi AS er et fergerederi som ble etablert av Kjell Bjørklid i 1949. Rederiet har hovedkontor på Lyngseidet i Troms og har konsesjon på de to fergesambandene på fylkesvei 91, som går over Ullsfjorden og Lyngen. Bjørklids eier fire bilferger, som alle har navn etter fjell i nærområdet. (per desember 2013). 

Etter å ha valgt å ikke delta i konkurransen om kontrakten om fergesambandene på fylkesvei 91 har rederiet fra 1. januar 2021 ingen trafikk, og tre av fergene er solgt. Norled har fra 1. januar 2021 tatt over trafikken fra Bjørklids og vil på sikt fase inn batteridrevne ferger.

Kjennetegn
Bjørklids rederiflagg er rødt med en blå rombe med hvit kant. I romben en stor B i hvitt. På de gulmalte skorsteinene har romben rød kant. Fergene er grå- og hvitmalte med en blå skillelinje.

Bjørklids ferger 1949-2014
1949-1978: MF «Lyngen - Riksvei 50» (omdøpt «Hamperokken» i 1960)
1960-2005: MF «Jæggevarre» (omdøpt «Jæggevarre I» i 2002)
1961-1995: MF Haalogaland (Leieferge frem til 1967, så kjøpt av rederiet)
1968-1976: MF «Maarfjeld»
1972-2003: MF «Goalsevarre» (Solgt til TFDS, omdøpt «Salangen»)
1993- > : MF «Vaggasvarre» (2002- > : Utleid til Torghatten Nord)
2000- > : MF «Stallovarre» (Trafikkerte Lyngen til slutten av 2011. Reserveferge)
2002- > : MF «Jæggevarre» (Trafikkerer pr. januar 2013 Ullsfjorden)
2011- > : MF «Goalsevarre» (satt i trafikk på Lyngen 28. desember 2011)

Rederiets samband 1943-2014
1949- > : Lyngenferga fra Lyngseidet til Olderdalen
1949- ? : Nordneset-Samuelsberg (betjent av Lyngenferga)
1949- ? : Lyngseidet-Furuflaten (ved rasfare på fylkesvei 868)
1960- ? : Ullsfjordferga fra Breivikeidet, via Jøvik, til Svensby
 ? - > : Breivikeidet-Svensby

Referanser

Eksterne lenker 
 Bjørklids Ferjerederi  
 Fjordfähren in Norwegen

Norske fergerederier
Næringsliv i Troms og Finnmark
Kollektivtransport i Troms og Finnmark
Selskaper etablert i 1949
Transport i Tromsø
Samferdsel i Lyngen
Samferdsel i Kåfjord
Nordstrandrevyen

Nordstrandrevyen var en norsk skolerevy som ble arrangert årlig på Nordstrand videregående skole på Nordstrand i Oslo. Revytradisjonen på skolen startet i 1936, med regulære oppsetninger fra midt på 50-tallet. Skolevirksomheten skal flyttes fra Nordstrand, så 2013 ble det siste året for Nordstrandrevyen, men revyaktivitene vil antagelig fortsette i de nye skolelokalene på Kongshavn videregående skole fra vinteren 2014.

Det ble spilt 63 Nordstrandrevyer, fra 1936 og frem til 1971 som rene russerevyer med bare avgangselever, men fra 1973 til 2013 kunne alle skolens elever melde seg på. Som revy med deltagere fra alle klassetrinn åpnet det seg muligheter for kontinuitet i produksjonen av revyen hvert år. I de fleste av revyens faggrupper ble det vanlig at mange elever ble med som assistenter i 1. klasse og var ledere mens de gikk i 2. og 3. klasse. Fra midten av 70-tallet og fremover vokste denne organisasjonsmodellen seg sterk og revyen har fostret mange talenter innen sine faggrupper (PR, skuespill, teknikk, musikk og administrasjon).

Tidligere revydeltagere (utvalg) 

En rekke tidligere revydeltagere har senere gjort seg bemerket i kultur- og underholdningsbransjen. Her følger en liste over noen av de mest kjente:

Kronologisk oversikt over revyene

Kilder 
 Siri Gedde-Dahl, særoppgave i norsk om Nordstrandrevyen, 1979
 Jubileumshefte, Nordstrandrevyen 50 år, 1986
 Revyprogrammer, 1979-1999, minus 1997

Skolerevy
Etableringer i 1936
Hirsch Komissar

Hirsch Zvi Komissar, også skrevet Kommissar (født 9. juni 1887 i Parytjy i Hviterussland i daværende Russland, død 7. oktober 1942 i Falstadskogen), var en russiskfødt norsk forretningsmann.

Liv og virke

Bakgrunn 
Han ble født inn i en russisk-jødisk familie i en shtetl i dagens Hviterussland, den gangen en del av Russland, som sønn av tømmerhandler Israel Komissar og Ressela Komissar. Etter handelsgymnas i Vilna utdannet han seg til maskiningeniør ved den tekniske skolen (Technicum Mittweida) i Mittweida i Sachsen.

Forretningsmann 
I 1915 bosatte han seg i Trondhjem som forretningsagent for et fransk spedisjonsfirma. Senere startet han egen forretningsdrift i kolonialbransjen, før han gikk over til klesbransjen. Han giftet seg i 1916 med Marie Wolfsohn (født 1893) fra Trondhjem, som han fikk tre barn med, deriblant Gerson Komissar (født 1920). En annen sønn var gift med Vera Komissar. Familien var bosatt i Klostergaten 35 og drev moteforretningen Paris-Wien i Nordre gate.

Han behersket flere språk og engasjerte seg i det offentlige liv. Som tilhenger av ideen om et jødisk hjemland stiftet han en sionistisk gruppe, som han også representerte ved internasjonale kongresser i mellomkrigstiden. Sammen med ektefellen skrev han innlegg om religion og politikk i dagspressen og debatterte i Studentersamfundet i Trondhjem.

Andre verdenskrig 
Under den andre verdenskrig oppholdt han seg først i Sverige frem til sommeren 1940, da han vendte tilbake til Trondhjem. 

Den 12. januar 1942 fikk han ordre fra Gestapo om å melde seg på Misjonshotellet i byen. Ektefellen var innlagt på sykehus, og Komissar møtte derfor opp istedenfor å flykte. Bakgrunnen for arrestasjonen var trolig en mistanke om at han hadde spredd nyheter fra de norske sendingene på BBC. Fangene ble overført fra Vollan til Falstad den 21. januar. I august ble han sendt til arbeidsleirer i Kvænangen og Øksfjord. Omkring 400 fanger fra Grini ble sendt nordover samtidig, blant dem var Odd Nansen som beretter om opplevelsene. Komissar var først i Badderen-leiren og ble deretter overført til Veidal (der det i hovedsak var vanlige kriminelle og ikke politiske fanger), før han av ukjent grunn ble sendt med første transport sørover igjen.

Komissar ble ett av de ti sonofrene i Trøndelag i oktober samme år. Bakgrunnen for dette er ukjent, da han han ikke stod på Nasjonal Samlings opprinnelige liste, men ble oppført den 6. oktober. Det kan ha hatt sammenheng med hans offentlige profilering i Trondhjem i 1930-årene. Den 7. oktober ble sonofrene skutt i Falstadskogen, og likene ble trolig senket i fjorden. Med hjelp fra Hjemmefronten klarte Komissars familie å flykte til Sverige.

David Wolfsohn, hans svoger, ble henrettet i Trondheim i mars 1942.

I 2012 ble det nedsatt en såkalt snublestein til minne om Hirsch Komissar ved Klostergaten 35.

Litteratur

Referanser

Eksterne lenker 
 

Personer fra Bobrujsk rajon
Personer fra Trondheim kommune
Norske forretningsfolk
Norske maskiningeniører
Sionister
Nordmenn av russisk opphav
Nordmenn drept i andre verdenskrig
Personer drept med skytevåpen
Friidrett under Sommer-OL 1912 – Høyde uten tilløp menn

Høyde uten tilløp for menn var en av seks hoppøvelser i friidrett under Sommer-OL 1912 i Stockholm. Det var siste gangen øvelsen var med på det olympiske programmet. Atten deltakere fra ni nasjoner deltok i høyde uten tilløp som ble avviklet 13. juli 1912.

Rekorder
Gjeldende rekorder før lekene i 1912:

Resultater

Kilder
 sports-reference.com 
 
   

Høydehopp uten tilløp herrer
Høydehopp
Karl Engel

Karl Engel var en tysk-britisk musikkhistoriker og samler av musikkinstrumenter.

Engel var født i grenda Thiedenwiese i småbyen Pattensen ved Hannover, og studerte klaver med Hummel.

Rundt 1844–1845 emigrerte han til Manchester, og i 1850 slo han seg ned i London, der han livnærte seg som musikklærer og musikkskribent, blant annet i Musical Times og andre fagtidsskrifter. Han utga i tillegg betydelige arbeider om musikk og musikkinstrumenter hos ulike folkslag og bygde opp et stor samling musikkinstrumenter og bøker. Etter hans død ble mye av samlingen gitt til South Kensington Museum, som han hadde hatt et samarbeid med.

Engel skrev og publiserte en sonate for pianoforte (Wessel, 1852), Pianist's Handbook (Hope, 1853) og Pianoforte School for Young Beginners (Augener, 1855).

Verk i utvalg 
 [http://catalog.hathitrust.org/Record/006108096|The Music of the Most Ancient Nations, particularly of the Assyrians, Egyptians and Hebrews] (Murray, 1864)
 An Introduction to the Study of National Music (Longmans, 1866)
 Researches into the Early History of the Violin Family (1883)

Litteratur 

 Svensk uppslagsbok. Malmö 1931.

Referanser 

Musikkhistorikere
Fødsler i 1818
Dødsfall i 1882
MF «Gjemnes» (1979)

MF «Gjemnes», nå MF «Bjarkøy», er en åpen pendelferge bygd av Johan Drages båtbyggeri i 1979 for rederiet Møre og Romsdal Fylkesbåtar. Ferga ble samme år satt inn på sambandet mellom Kvitneset på Frei-Bergsøya-Høgset hvor den gikk frem til 1992.

«Gjemnes» ble solgt til Bjørklids Ferjerederi i 1993, ble omdøpt «Vaggasvarre», etter et fjell på Lyngenhalvøya, og ble satt inn i sambandet over Ullsfjorden mellom Breivikeidet og Svensby.

Fra 2003 til 2014 trafikkerte «Vaggasvarre» Torghatten Nords samband mellom Stornes på Hinnøya og Bjørnerå på Grytøya. Per 2015 ligger ferga til opplag i Lyngseidet. Nå går fergen mellom Nesna og Levang i Nordland fylke

Sambandshistorikk
 1979–1992: Kvitnes-Bergsøya-Høgset
 1992–1993: Eidsdal-Linge og Kristiansund-Tømmervåg
 1993–2002: Breivikeidet-Svensby
 2002: Revsnes-Flesnes
 2003–januar 2014: Stornes-Bjørnerå (innleid av TFDS/Hurtigruten/Torghatten Nord)
 Februar 2014– Mai 2020
Mai 2021 - Nesna Levang

Referanser

Kilder
 Den tyske fergesiden Fjordfähren in Norwegen - Gjemnes 
 Søk i Skipsregistrene

Se også
 Freifjordtunnelen
 Gjemnessundbrua

Eksterne lenker 
 
 

Norske ferger
Skip fra 1979
Sjøfart i Møre og Romsdal
MRF-skip
Skip bygget i Norge
Artikler i sjøfart-prosjektet
Kilkea

Kilkea (Cill Cathaigh) er en landsby i Kildare i Irland, ca. 75 km fra Dublin og ca. 15 km fra Carlow.

Kjente personer fra Kilkea 
 Ernest Shackleton (født 1874, død 1922), polarutforsker, ble født og tilbrakte sin barndom i Kilkea House.

Eksterne lenker 
 
  Joe Greene and the lock out
  Kilkea House view

Byer i Kildare
Geografisk mil

Geografisk mil  er en utgått lengdeenhet brukt i Skandinavia og Tyskland, og av den danske astronomen Ole Christensen Rømer. Enheten er definert som 1⁄15 av en ekvatorgrad, eller  m. Da meterkonvensjonen ble innført i Norge i 1875, ble det fastsatt at den geografiske milen skulle regnes til  m. Samtidig ble det fastsatt at en sjømil skulle regnes lik en geografisk mil.

Denne geografiske milen er følgelig vel fire ganger så lang som en engelsk Geographical mile. Den geografiske milen gikk ut av bruk i Norge i 1929, da den nautiske milen ( m) ble innført.

Lengdeenheter
Gamle måleenheter
Athy

Athy (irsk: Baile Átha Í) er en irsk by i Kildare i provinsen Leinster, i den sentrale delen av Irland. Byen har en befolkning (inkl. oppland) på 8218 innbyggere i 2006 (6049 i 2002).

Eksterne lenker 
 

Byer i Kildare
Dulwich College

Dulwich College er en uavhengig skole for gutter i Dulwich, sørøst i London, og med avdelinger i Kina og Sør-Korea. Skolen ble grunnlagt i 1619 av Edward Alleyn, en vellykket elizabethansk skuespiller. Formålet med skolen var opprinnelig å utdanne 12 fattige elever som grunnlag for «Guds gave». I dag har skolen  elver. Dette gjør skolen til en av de største (etter antall elever) frittstående skolene i Storbritannia.

Skoler i Storbritannia
Privatskoler
Utdanning i London
Lie kirkegård

Lie kirkegård er en gravlund på Lie i nærheten av Skien kirke i Skien i Telemark. Lie kirkegård ble rehabilitert 2014-2017. Lie kirkegård er etter rehabiliteringen både en historisk kirkegård og en kirkegård i bruk. Kirkegården består av de i dag eksisterende gravstedene, en ny urnelund, og et område tilrettelagt som navnet minnelund samt en gravminneutstilling av historiske gravminner. 

Tidligere kunne kun dem som i forveien har familiegraver på stedet gravlegges her. I forbindelse med byggingen av Ibsenhuset ble Lunde kirkegård nedlagt og enkelte av gravminnene havnet etter dette på Lie. 

En rekke medlemmer av Henrik Ibsens familie, med familienavn Ibsen, Paus og Stousland, ligger begravet på Lie kirkegård.

Kjente personer gravlagt på Lie kirkegård

Henrik Ibsens familie
 Knud Ibsen, kjøpmann i Skien, Ibsens far
 Marichen Ibsen født Altenburg, Ibsens mor
 Henrik Johan Paus, jurist og embetsmann, Ibsens onkel
 Ole Paus, stålgrosserer, Ibsens fetter
 Hedvig Stousland født Ibsen, Ibsens søster

Andre
 Hans Severin Arentz, borgermester og stortingspolitiker
 Herman Bagger, dansk-norsk redaktør og politiker
 Gustav Adolph Lammers, prest
 Knut Ramshart Ørn, rektor og filolog

Referanser

Eksterne lenker 
 
 Lie kirkegård (Skien), norske-kirkebygg.origo.no
 Grenland ættehistorielag

Byggverk i Skien
Gravlunder i Vestfold og Telemark
Gustav Adolph Lammers
MF «Lyngen»

MF «Lyngen», tidligere MF «Jæggevarre» er en åpen pendelferge som ble bygd i 2002 av Fiskerstrand Verft i Ålesund og overlevert den 22. juni samme år til Bjørklids Ferjerederi for trafikk på Ullsfjorden mellom Breivikeidet og Svensby.

Ferga var rederiets første nybygg siden «Goalsevarre» ble levert i 1972, og hadde en total pris på 90 millioner kroner. Hun er utstyrt med passasjersalong, kafeteria og mannskapslugarer over bildekket. Navnet «Jæggevarre» er sammensatt av de to samiske ordene jiekki og varre som direkte oversatt betyr «fjell-jøkel»

I 2021 ble hun overført til Torghatten Nord og ble samtidig omdøpt «Lyngen». Marsjfarten ligger på mellom 10,5 og 12 mil, med en fullfart på 13.

Sambandshistorikk
2002–2021 > : Breivikeidet–Svensby
2022– > : B-ferge på Ferjesambandet Bognes–Skarberget
2023– > : Stornes–Bjørnerå

Kilder
Den tyske fergesiden Fjordfähren in Norwegen - Jæggevarre 
Søk i Skipsregistrene 
Maritimt magasins båtomtale av Jæggevarre
www.iharstad.no (nettavis).

Se også
Søsterskipet MF «Hålogaland»
MF «Vaggasvarre»
Ullsfjordforbindelsen

Eksterne lenker 
 
 

Norske ferger
Skip fra 2002
Bjørklids Ferjerederi
Sjøfart i Troms og Finnmark
Skip bygget ved Fiskerstrand Verft
Artikler i sjøfart-prosjektet